KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoistaVarojärjestelmäNro 1-3/2011 /* KOM/2011/0257 lopull. */





FI || EUROOPAN KOMISSIO Bryssel 13.5.2011 KOM(2011) 257 lopullinen KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä Nro 1-3/2011 SISÄLLYSLUETTELO 1........... Maataloustukirahaston vuoden 2011 talousarviomenettely................................................ 3 2........... Maataloustukirahaston käyttötarkoitukseensa sidotut tulot................................................ 3 3........... Väliaikaisista rakenneuudistusmääristä peräisin olevat tulot (sokeriala).............................. 5 4........... Kuvaus maataloustukirahaston vuoden 2011 talousarvion toteutumisesta.......................... 5 5........... Maataloustukirahaston käyttötarkoitukseensa sidottujen tulojen toteutuminen.................... 8 6........... Väliaikaisista rakenneuudistusmääristä peräisin olevien tulojen toteutuminen (sokeriala)..... 9 7........... Sokerialan rakenneuudistusrahaston toteutuminen............................................................ 9 8........... Päätelmät....................................................................................................................... 9 liite 1 liite 2: || Maataloustukirahaston vuoden 2011 talousarviomenettely Maataloustukirahaston 31/01/2011 1. Maataloustukirahaston vuoden 2011 talousarviomenettely Liitteessä 1 olevassa taulukossa esitetään tiivistelmänä Euroopan maatalouden tukirahaston (maataloustukirahaston) vuoden 2011 talousarviomenettely ja menettelyn kuhunkin vaiheeseen liittyvien määrärahojen vastaavat määrät. Budjettivallan käyttäjä hyväksyi maataloustukirahaston vuoden 2011 talousarvion 15. joulukuuta 2010. Talousarvioon sisältyi maksusitoumus- ja maksumäärärahoja seuraavasti: – maatalouden markkinatoimenpiteitä ja suoria tukia varten (toimintalohko 05) 42 508,3 miljoonaa euroa maksusitoumusmäärärahoja ja 42 509,0 miljoonaa euroa maksumäärärahoja; – eläinlääkintä- ja kasvinsuojelutoimenpiteitä varten (toimintalohko 17) 352,9 miljoonaa euroa maksusitoumusmäärärahoja ja 253,7 miljoonaa euroa maksumäärärahoja; – kalastusta varten (toimintalohko 11) 30,0 miljoonaa euroa maksusitoumusmäärärahoja ja 25,8 miljoonaa euroa maksumäärärahoja. Maataloustukirahaston maksusitoumusmäärärahat olivat talousarviossa yhteensä 42 891,2 miljoonaa euroa ja maksumäärärahat 42 788,5 miljoonaa euroa. Maksusitoumusmäärärahojen ja maksumäärärahojen ero johtuu siitä, että eräisiin toimenpiteisiin, joiden maksut komissio suorittaa suoraan, käytetään jaksotettuja määrärahoja. Tällaiset järjestelmät liittyvät lähinnä maataloustuotteiden menekinedistämiseen, toimintastrategiaan ja maatalouden koordinointitoimenpiteisiin sekä kalastukseen ja eläinlääkintä- ja kasvinsuojelutoimenpiteisiin. 2. Maataloustukirahaston käyttötarkoitukseensa sidotut tulot Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseisten säännösten mukaan käyttötarkoitukseensa sidottuja tuloja voidaan käyttää jäsenvaltioille aiheutuneisiin maataloustukirahaston menoihin. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen[1]. Maataloustukirahaston vuoden 2011 talousarvio sisälsi sekä komission viimeisimmän arvion määrärahoista, jotka tarvittiin ennakoitujen markkinatoimenpiteiden ja suorien tukien rahoittamiseksi sekä arviot käyttötarkoitukseensa sidotuista tuloista, joita ennakoitiin kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Komissio otti maatalousrahaston vuoden 2011 talousarviomäärärahojen määrää koskevassa ehdotuksessaan huomioon käyttötarkoitukseensa sidottujen tulojen ennakoidun kokonaismäärän ja pyysi vuonna 2011 määrärahoja, joiden määrä on laskettu vähentämällä arvioidut käyttötarkoitukseensa sidotut tulot maatalousrahastolle arvioitujen menojen määrästä. Budjettivallan käyttäjä hyväksyi maataloustukirahaston uuden talousarvion, jonka määrärahat sisälsivät käyttötarkoitukseensa sidottujen tulojen ennakoidun määrän. Vuoden 2011 talousarviota laadittaessa komissio arvioi käyttötarkoitukseensa sidottujen tulojen määrän olevan 1 247,0 miljoonaa euroa seuraavasti: – Käyttötarkoitukseensa sidotuista tuloista varainhoitovuoden 2011 kuluessa kertyväksi määräksi arvioitiin 707,0 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 600,0 miljoonaa euroa ja sääntöjenvastaisuuksien perusteella 88,0 miljoonaa euroa. Maidon lisämaksusta saataviksi tuloiksi arvioitiin 19,0 miljoonaa euroa. – Varainhoitovuodelta 2010 varainhoitovuodelle 2011 siirrettäväksi käyttötarkoitukseensa sidottujen tulojen määräksi arvioitiin 540,0 miljoonaa euroa. Vuoden 2011 talousarviossa komissio sitoi nämä 1 247,0 miljoonan euron tulot kahteen järjestelmään seuraavasti: – 500,0 miljoonaa euroa sidottiin hedelmä- ja vihannesalan tuottajaorganisaatioiden toimintarahastoihin, ja – 747,0 miljoonaa euroa tilatukijärjestelmään. Budjettivallan käyttäjän näihin kahteen järjestelmään myöntämät määrärahat olivat lopulta 292,0 miljoonaa euroa ja 30 389,0 miljoonaa euroa komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten arvioituja 792 miljoonan euron ja tilatukijärjestelmää varten arvioituja 31 136,0 miljoonan euron kokonaismäärärahatarpeita. Liitteessä 2, jossa esitetään vuoden 2011 talousarvion alustava toteutuminen 31. tammikuuta 2011 asti ulottuvalla jaksolla, näiden kahden järjestelmän hyväksytyt määrärahat on sisällytetty hedelmä- ja vihannesalan 491,1 miljoonan euron ja tuotannosta irrotettujen suorien tukien 36 324,0 miljoonan euron talousarviomäärärahoja koskeviin lukuihin ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otetaan mukaan, vuoden 2011 talousarviossa ennakoidut kokonaismäärärahat nousevat 991,1 miljoonaan euroon hedelmä- ja vihannesalalla ja 37 071,0 miljoonaan euroon tuotannosta irrotettujen suorien tukien osalta. 3. Väliaikaisista rakenneuudistusmääristä peräisin olevat tulot (sokeriala) Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Markkinointivuosien 2006/2007, 2007/2008 ja 2008/2009 osalta kyseiset määrät, jotka liittyivät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, maksettiin rahastolle. Vuoden 2011 talousarviota laadittaessa arvioitiin, että varainhoitovuodelta 2010 varainhoitovuodelle 2011 siirrettävä määrä on 1 015,0 miljoonaa euroa. 4. Kuvaus maataloustukirahaston vuoden 2011 talousarvion toteutumisesta Liitteessä 2 esitetään talousarvion alustavan toteutumisen taso 16. lokakuuta 2010 ja 31. tammikuuta 2011 välisenä aikana. Sitä verrataan indikaattoriin perustuvaan menoprofiiliin, joka määriteltiin neuvoston asetuksen (EY) N:o 1290/2005 20 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä eroista vuoden 2011 talousarvion eräiden momenttien osalta. 4.1. Markkinatoimenpiteet Maatalousmarkkinoiden interventioihin osoitettujen määrärahojen käyttö 31. tammikuuta 2011 oli indikaattorin osoittaman tason mukaan 179,4 miljoonaa euroa enemmän kuin hyväksytyt talousarviomäärärahat. Ero johtuu pääasiassa viini- sekä hedelmä- ja vihannesaloista (ks. jäljempänä oleva 4.1.2 kohta) sekä elintarvikeapuohjelmista. Samanaikaisesti muilla aloilla esiintyi vähäistä alikäyttöä. 4.1.1. Elintarvikeapuohjelmat (+ 22,1 miljoonaa euroa) Määrärahojen nopeampi käyttö indikaattorin tasoon nähden tässä vaiheessa johtuu kyseisen budjettikohdan alikäytöstä vuonna 2010. Tämä kuvastaa sitä seikkaa, että vuoden 2010 ohjelmien hallinnointiin liittyvät jäsenvaltioiden hallintokustannukset ilmoitettiin vasta varainhoitovuonna 2011. Tässä vaiheessa komissio katsoo, että määrärahat riittävät ennakoitujen menojen kattamiseen. 4.1.2. Hedelmät ja vihannekset (+ 74,4 miljoonaa euroa hyväksyttyihin määrärahoihin verrattuna) Tämä toteutumistaso johtuu tuottajaorganisaatioiden toimintarahastoille aiheutuneista menoista, jotka rahoitetaan sekä talousarvion hyväksytyistä määrärahoista että tähän järjestelmään vuoden 2011 talousarviossa sidotuista tuloista (huom. ks. lisätietoja edellä 2 kohdassa). Tämä toteutumistaso johtuu siitä, että 31. tammikuuta 2011 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Tässä vaiheessa komissio katsoo, että tämän alan käytettävissä olevat kokonaismäärärahat riittävät kattamaan menot, joita jäsenvaltioille ennakoidaan aiheutuvan vuonna 2011. Lukijalle tiedoksi, että komissio otti vuodesta 2010 alkaen käyttöön alustavaa täytäntöönpanoa koskevaan taulukkoon alaviitteen *, joka on liitteessä 2. Alaviite osoittaa sen, mikä olisi tilanne, jos indikaattoria olisi 31. tammikuuta 2011 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä olevassa 2 kohdassa mainitaan, tämän alan käytettävissä olevat ennakoidut kokonaismäärärahat koostuvat talousarvion 491,1 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 500,0 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 991,1 miljoonan euron kokonaismäärärahoihin, olisi ilmennyt -55,7 miljoonan euron alikäyttö. Tämä alikäyttö liittyy tuottajaorganisaatioiden toimintarahastoihin, joiden maksuvauhti on hieman aiempia vuosia hitaampi, ja kouluhedelmäjärjestelmään, jonka toteutumismalli ei ole vielä vakiintunut, koska kyse on suhteellisen uudesta toimenpiteestä. Näitä molempia tilanteita pidetään väliaikaisina. 4.1.3. Viinialan tuotteet (+ 96,4 miljoonaa euroa) Tämänhetkinen ylikäyttö indikaattorin 31. tammikuuta 2011 osoittamaan talousarviomäärärahojen tasoon ja teoreettiseen toteuttamisprofiiliin verrattuna johtuu siitä, että jäsenvaltiot ovat maksaneet pääasiassa viinialan kansallisiin tukiohjelmiin tarkoitetut maksut aiempaa nopeammassa tahdissa (lähinnä investointeja, menekinedistämistä sekä viinitarhojen rakenneuudistusta ja uusiin lajikkeisiin siirtymistä varten). Tämä nopeampi maksuvauhti ei aiheuta riskiä talousarviomäärärahojen ylittymisestä, sillä ne perustuvat kyseisten toimenpiteiden osalta annetussa lainsäädännössä vahvistettuihin rahoitusta koskeviin enimmäismääriin. 4.1.4. Maito ja maitotuotteet (- 10,2 miljoonaa euroa) Indikaattorin 31. tammikuuta 2011 osoittamaan talousarviomäärärahojen tasoon ja teoreettiseen toteuttamisprofiiliin verrattuna on havaittavissa alikäyttöä. Se liittyy lähinnä koulumaitojärjestelmään, jonka määrärahoja lisättiin uudessa talousarvioesityksessä 10 miljoonalla eurolla oikaisukirjelmään verrattuna. Tämä talousarvion lisäys ei näy jäsenvaltioiden täytäntöönpanossa. 4.2. Suorat tuet Suoria tukia koskevien määrärahojen käyttö oli 328,5 miljoonaa euroa alhaisempi kuin indikaattorin 31. tammikuuta 2011 osoittama taso. 4.2.1. Tuotannosta irrotetut suorat tuet (-231,3 miljoonaa euroa hyväksyttyihin määrärahoihin verrattuna) Tämän alan tarpeisiin käytettävissä olevat kokonaismäärärahat ovat 37 071 miljoonaa euroa mukaan luettuina tilatukijärjestelmään osoitetut käyttötarkoitukseensa sidotut tulot 747 miljoonaa euroa. (Huom: ks. lisätietoja edellä 2 kohdassa). Tilatukijärjestelmä osoittaa lievää alikäyttöä. Tämän järjestelmän määrärahojen käyttö hidastui tammikuussa hieman varainhoitovuoden 2011 ensimmäisten kahden kuukauden erittäin nopean käyttöönoton jälkeen. Jäsenvaltiot ovat tähän mennessä maksaneet kuitenkin jo noin 92 prosenttia talousarvion ennakoiduista tarpeista verrattuna vuoden 2010 vastaavana ajankohtana maksettuun 86 prosenttiin. Tuotannosta irrotettujen suorien tukien toteutumistaso johtuu myös jäsenvaltioiden yhtenäisen pinta-alatuen järjestelmää varten suorittamista maksuista, joiden osalta on havaittavissa huomattavaa alikäyttöä indikaattorin tasoon verrattuna. Vaikka useimpien jäsenvaltioiden maksuvauhti noudattaa vakiintuneita malleja, Bulgaria ei ollut tammikuun loppuun mennessä suorittanut mitään maksuja, ja Puolassa suoritetut maksut olivat huomattavasti pienemmät. Komissio arvioi tässä vaiheessa, että tämä tilanne on väliaikainen. Lukijalle tiedoksi, että komissio otti vuodesta 2010 alkaen käyttöön alustavaa täytäntöönpanoa koskevaan taulukkoon alaviitteen *, joka on liitteessä 2. Alaviite osoittaa sen, mikä olisi tilanne, jos indikaattoria olisi 31. tammikuuta 2011 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 36 324,0 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 747,0 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 37 071,0 miljoonan euron kokonaismäärärahoihin, olisi ilmennyt 898,9 miljoonan euron alikäyttö. 4.2.2. Muut suorat tuet (- 97,3 miljoonaa euroa) Eräiden järjestelmien osalta on havaittavissa, että jäsenvaltioiden maksuvauhti on indikaattorin osoittamaa tasoa hitaampi (emolehmäpalkkiot, nautojen teurastuspalkkiot ja puuvilla). Tilanteen arvioidaan tässä vaiheessa olevan väliaikainen. Toisaalta kalenterivuosi 2010 oli tuotantoon sidottujen erityisten tukitoimenpiteiden (68 artikla) ensimmäinen maksuvuosi. Koska tästä toimenpiteistä ei ole aiempaa kokemusta, kyseisen budjettikohdan nykyisen profiilin mukaan menot jakautuvat lineaarisesti kesäkuun loppuun saakka, kun taas jäsenvaltiot ovat suorittaneet yli 45 prosenttia varainhoitovuodelle 2011 ennakoiduista maksuista marras- ja tammikuun välisenä aikana. Tästä ei aiheudu riskiä talousarviomäärärahojen saatavuudelle, sillä ne perustuvat erityisten tukitoimenpiteiden osalta annetussa lainsäädännössä vahvistettuihin rahoitusta koskeviin enimmäismääriin. 4.3. Maatalousmenojen tarkastaminen 4.3.1. Edeltävien varainhoitovuosien tilien tarkastaminen ja hyväksyminen (+ 74,8 miljoonaa euroa) Tämänhetkinen toteutumistaso johtuu tilien tarkastamis- ja hyväksymismenettelyssä jo tehtyjen oikaisujen vertaamisesta vastaavan indikaattorin tasoon 31. tammikuuta 2011. Olisi kuitenkin huomattava, että lainsäädännössä asetettujen määräaikojen mukaisesti kaikkia tämän varainhoitovuoden aikana odotettavissa olevia tilien tarkastamista ja hyväksymistä koskevia päätöksiä ei ole vielä tehty. Olisi korostettava, että komissio oli vuotta 2011 koskevassa oikaisukirjelmässään ehdottanut – 72,0 miljoonan euron oikaisuja. Lopullinen vuoden 2011 talousarvioon sisällytetty määrä oli – 272,0 miljoonaa euroa. Tässä vaiheessa komissio katsoo, että sen tilien tarkastamista ja hyväksymistä koskevista päätöksistä ja jäsenvaltioiden maksumääräaikojen noudattamatta jättämisistä johtuvat oikaisut eivät riitä kattamaan tätä poikkeuksellista – 200,0 miljoonan euron määrää. Komission olisi katettava tästä johtuva negatiivisten talousarviomäärärahojen huomattava vaje positiivisilla talousarviomäärärahoilla päättääkseen tämän budjettikohdan vuonna 2011. 4.4. Toiminta-alue 17 4.4.1. Elintarvikkeiden ja rehujen turvallisuus, eläinten terveys, eläinten hyvinvointi ja kasvien terveys (+ 110,1 miljoonaa euroa) Tämän budjettikohdan indikaattori on laskettu asiasta vastaavien komission yksiköiden toteuttaman maksusitoumusten suunnittelun perusteella. Se osoittaa kuitenkin, että tämän alan työohjelmien valmistelu ja hyväksyminen tapahtui vuonna 2011 alun perin arvioitua nopeammin, mikä johti maksusitoumusten nopeutumiseen. Tässä vaiheessa komissio katsoo, että määrärahat riittävät ennakoitujen menojen kattamiseen. 5. Maataloustukirahaston käyttötarkoitukseensa sidottujen tulojen toteutuminen Liitteessä 2 oleva taulukko osoittaa, että 31. tammikuuta 2011 oli kerätty 1 219,4 miljoonaa euroa käyttötarkoitukseensa sidottuja tuloja seuraavasti: – sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 236,1 miljoonaa euroa, ja lisää tuloja ennakoidaan saatavan varainhoitovuoden loppuun mennessä; – sääntöjenvastaisuuksien perusteella saadut tulot olivat noin 57,8 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä; ja – tässä vaiheessa suurin osa maidon lisämaksusta saatavista tuloista on kerätty, ja ne ovat noin 20,4 miljoonaa euroa, eli hieman suuremmat kuin alun perin arvioidut 19,0 miljoonaa euroa; – alun perin arvioidusta 540,0 miljoonasta eurosta poiketen vuodesta 2010 vuoteen 2011 siirrettävä käyttötarkoitukseensa sidottujen tulojen määrä oli lopulta 905,1 miljoonaa euroa. Maataloustukirahaston menoihin 31. tammikuuta 2011 käytettävissä oleva käyttötarkoitukseensa sidottujen tulojen määrä on siis 1 219,4 miljoonaa euroa. Tässä vaiheessa komissio arvioi, että vielä keräämättä oleva käyttötarkoitukseensa sidottujen tulojen määrä on 392,7 miljoonaa euroa (käyttötarkoitukseensa sidottujen tulojen arvioitu määrä vuoden 2011 talousarviossa on 707,0 miljoonaa euroa, josta 314,3 miljoonaa euroa on jo kerätty). 6. Väliaikaisista rakenneuudistusmääristä peräisin olevien tulojen toteutuminen (sokeriala) Jäsenvaltioilta ei ole lainsäädännön mukaisesti kerätty marraskuun 2009 jälkeen uusia väliaikaisia rakenneuudistusmääriä. Sokerialan rakenneuudistusrahastosta käytettävissä olevien käyttötarkoitukseensa sidottujen tulojen kokonaismäärä on näin ollen yhtä suuri kuin vuoden 2010 talousarviosta siirretty määrä, joka on alkuperäisistä arvioista poiketen 1 044,8 miljoonaa euroa (enemmän kuin vuoden 2011 talousarviossa esitetty 1 015,0 miljoonaa euroa, mikä johtuu vuoden 2010 lopussa suoritetuista ennakoitua pienemmistä maksuista). 7. Sokerialan rakenneuudistusrahaston toteutuminen Jäsenvaltiot eivät olleet tammikuun 2011 loppuun mennessä suorittaneet juuri ollenkaan rakenneuudistustoimenpiteitä, monipuolistamista tai sokerinpuhdistamista varten tarkoitettuja tukimaksuja (Huom.: maksuja ainoastaan 5,7 milj. euron edestä). 8. Päätelmät Maataloustukirahaston vuoden 2011 talousarviomäärärahojen alustava täytäntöönpano 31. tammikuuta 2011 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattoriin perustuvan talousarvion toteuttamisprofiilin noin 34,5 miljoonalla eurolla. Käyttötarkoitukseensa sidottuja tuloja on kerätty 1 219,4 miljoonaa euroa, ja vuonna 2011 niitä arvioidaan kerättävän vielä 392,7 miljoonaa euroa. Tässä vaiheessa komissio arvioi, että sekä käytettävissä oleva että vuoden kuluessa vielä käytettäväksi tuleva käyttötarkoitukseensa sidottujen tulojen määrä käytetään tuottajaorganisaatioiden toimintarahastojen ja tilatukijärjestelmän rahoittamiseksi, kuten talousarviota laadittaessa alun perin ennakoitiin. Koska sääntöjenmukaisuustarkastuksesta johtuvia oikaisuja korotettiin – 200,0 miljoonalla eurolla eli yhteensä –272 miljoonaan euroon, komissio seuraa tiiviisti talousarvion täytäntöönpanoa nähdäkseen, voiko se rahoittaa nämä negatiiviset menot, joita ei kateta komission tilien tarkastamisesta ja hyväksymisestä tekemistä päätöksistä ja jäsenvaltioiden tukimaksumääräaikojen noudattamatta jättämisistä johtuvista muista oikaisuista saatavilla tuloilla, talousarvion muiden osien alikäytöllä. [1] Siirretyt käyttötarkoitukseensa sidotut tulot on käytettävä ensin eli ennen budjettivallan käyttäjän hyväksymiä määrärahoja tai vuoden kuluessa kertyneitä käyttötarkoitukseensa sidottuja tuloja (varainhoitoasetuksen 10 artikla).